תרקוד לנצח

"תרקוד לנצח" הוא שיר שהוקלט על ידי הזמר הישראלי עומר אדם, בהפקת הרכב הטראנס הפסיכדלי הישראלי אינפקטד מאשרום. הוא יצא לאור ב-26 באוקטובר 2023, בהוצאת חברת התקליטים פ.א.י בע"מ, כסינגל שלא מתוך אלבום. את השיר כתב והלחין שרק. בתחילתו, מתחיל בצליל שקט אך בהמשך כולל קטעי טראנס. השיר יצא בצל ביטויי מלחמת חרבות ברזל במוזיקה והוקדש לזכר נרצחי הטבח במסיבת הטבע ליד רעים. השיר נכתב והולחן על ידי שרק והופק על ידי אינפקטד מאשרום וגיא דאן. במעמד יציאת השיר פרסם אדם פוסט בו כתב ”לקח לי זמן לעכל ולהגיב אמנותית למה שקרה בשבת השחורה! רצחו אותנו, את כולנו ואני מרגיש שרצחו אותי באופן אישי. לא עניין אותם אם אתה יהודי או לא, זה פשוט כוחות האופל באו לפגוע בכוחות הטוב!!!! במסיבה!!!”. הוא המשיך והוסיף ”זאת מלחמה על החופש, על השמחה, על האנושות, האנושיות ועל השפה הבינלאומית היחידה בעולם!”. אינפקטד מאשרום כתבו גם הם במעמד יציאת השיר כי: ”'תרקוד לנצח' מוקדש לכל הקורבנות שקיפחו את חייהם ולמשפחותיהם. השיר זועק את הכאב והאובדן העצומים שאנחנו חווים מאז הבוקר של ה-7 באוקטובר. עם ישראל חי וירקוד את הזיכרון שלכם לנצח”. כאשר יצא, זכה "תרקוד לנצח" לביקורות חיוביות מטעם מבקרי המוזיקה. במאקו פורסמה כתבה בה פורסמו דבריהם של אדם ואינפקטד מאשרום אודות המצב והקלטת השיר. בישראל היום נכתב ”המלחמה הזאת הביאה אתה גם כמה שירים חדשים שנוצרו בהשראת ובעקבות התופת בדרום. כעת מגיע תורם של עומר אדם ואינפקטד מאשרום שמוציאים היום סינגל מרגש לזכר נרצחי פסטיבל נובה מתוך רצון להנציח את כל האנשים היפים שלא ישובו ולתת רגע של חיבור של המשפחות ליקיריהן”. בוואלה! נכתב ”אינפקטד מאשרום (עמית דובדבני וארז אייזן) ועומר אדם מוציאים שיר מרגש, 'תרקוד לנצח' שמו, לזכר נרצחי הטבח בפסטיבל נובה בראשית מלחמת עזה”. בסרוגים פורסמה כתבה אודות השיר וצוין כי ”בימים האחרונים מסתובב אדם בין הבסיסים השונים לשמח חיילים”. בעכשיו 14 נכתב ”לעומר אדם לקח זמן לעכל את מתקפת הטרור של חמאס, והוא הרגיש שרצחו אותו באופן אישי”. גם ברשת 13 פורסמה כתבה כאשר יצא השיר. באייס נכתב ”האמנים מסרו כי הם מקווים שהשיר יוכל להנציח את כל האנשים היפים שלא ישובו ולתת רגע של חיבור של המשפחות ליקיריהם”. בכיפה פורסמה כתבה על השיר גם כן. האודיו הרשמי של "תרקוד לנצח" הועלה ליוטיוב ב-26 באוקטובר 2023 וצבר מאה אלף צפיות בעשר שעות. עיצוב עטיפת הסינגל משלב דימויים באסתטיקה האופינות למוזיקת טראנס פסיכדלי ודמויות מלאכיות, לצד דימויים לאומיים ויהודיים. המפה המוצגת על העטיפה כוללת את שטחה הריבוני של מדינת ישראל ואת אזור רמת הגולן, יהודה ושומרון ורצועת עזה כיחידה טריטוריאלית אחת. על המפה פרוש דגל ישראל, ובתחתית העטיפה מופיעות ראשי התיבות של "תהא נשמתו צרורה בצרור החיים". סרטון השיר "תרקוד לנצח" באתר יוטיוב Omer Adam & Infected Mushroom - תרקוד לנצח (Prod. By Infected Mushroom), נבדק ב-2023-10-26 תרקוד לנצח, 2023-10-26, נבדק ב-2023-10-26 נועם כהן, ‏עומר אדם ואינפקטד מאשרום בשיר לזכר הנרצחים ב-Nova, באתר ‏מאקו‏, 26 באוקטובר 2023 תרקוד לנצח - Single por עומר אדם & Infected Mushroom (בBrazilian Portuguese), 2023-10-26, נבדק ב-2023-10-26 Omer Adam, www.instagram.com Infected Mushroom, www.instagram.com "הם רק רצו לרקוד": עומר אדם ואינפקטד מאשרום בשיר לזכר נרצחי הפסטיבל | ישראל היום, באתר www.israelhayom.co.il, ‏2023-10-26 "תרקוד לנצח": שיר חדש של אינפקטד מאשרום ועומר אדם לזכר קורבנות מסיבת הטבח. האזינו, באתר וואלה, 26 באוקטובר 2023 רינת קרמר יבלינוביץ, ‏עומר אדם ואינפקטד מאשרום בשיר לזכר נרצחי פסטיבל נובה, באתר "סרוגים", 26 באוקטובר 2023 עומר אדם בשיר לזכר נרצחי הנובה: "מרגיש שנרצחתי באופן אישי" עומר אדם לזכר נרצחי הפסטיבל: "רצחו אותנו, את כולנו – ואני מרגיש שרצחו אותי באופן אישי" | רשת 13, באתר חדשות 13, 26 באוקטובר 2023 עומר אדם בשיר מצמרר לזכר נרצחי נובה: "מרגיש שרצחו אותי", באתר אייס, 26 באוקטובר 2023 עומר אדם לזכר נרצחי נובה: "אני מרגיש שרצחו אותי באופן אישי", באתר כיפה, ‏2023-10-26 היטליסט – מצעד המוזיקה של ישראל, באתר מאקו, ‏6 בנובמבר 2023 המצעד הישראלי, באתר גלגלצ, ‏7 בדצמבר 2023